**Csongrád Város Polgármesterétől**

Száma: Önk/102-4/2021.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2021. október 28-ai ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2021. szeptember 30-ai*** *(rendes),* ***október 6-ai*** *(rendkívüli) és az* ***október 19-ei*** *(rendkívüli)* testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**99/2021. (IX.30.)** napirend elfogadása, ***intézkedést nem igényel***

**100/2021. (IX.30.)** Csatlakozás a BURSA Hungarica Felsőoktatási Önkormányzati Ösztöndíjpályázat 2022. évi fordulójához, és tájékoztató az előző évi forduló eredményeiről

***A csatlakozási nyilatkozat továbbítva az Innovációs és Technológiai Minisztérium részére.***

**101/2021. (IX.30.)** Javaslat: Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására.

***Az aláírt szabályzat kihirdetésre került a Városháza hirdetőtábláján, Csongrád város honlapján és a városi médiumokban***

**102/2021. (IX.30.)** Hét Vezér Turisztikai Egyesület tagság megerősítése.

***Az elfogadott Képviselő-testületi határozat megküldésre került a Hét Vezér Turisztikai Egyesület részére.***

**103/2021. (IX.30.)** Tájékoztató a lejárt határidejű határozatok végrehajtásáról ***Intézkedést nem igényel***

**104-105-106/2021. (IX.30.)** Díszpolgári Cím, a PRO URBE-CSONGRÁD Díj és a Város Közösségéért Díj adományozása.

***A kitüntetések a 2021. október 23-ai városi ünnepség keretében kerülnek átadásra.***

**107/2021. (IX.30.)** Tulajdonosi állásfoglalás Csongrád Tv Kft. peres ügyében

***Az elfogadott Képviselő-testületi határozat megküldésre került az érintettek részére. A megállapodás aláírásra került a felek részéről. A pénz átutalásra került a Csongrád Tv Kft részére.***

**108/2021. (IX.30.)** A Felgyő 0294/27 hrsz.-ú ingatlanban fennálló osztatlan közös tulajdoni hányada adásvétel útján történő értékesítése

***Az adásvételi szerződés megkötésre került, a vételárat a vevő megfizette az önkormányzat részére.***

**109/2021. (IX.30)** A Csongrád Fő u. 20/A szám alatti ingatlan értékesítési ügye.

***Az adásvétel megkötésre került.***

**110/2021. (IX.30.)** A 98/2021. (VIII.26.) önkormányzati határozat 1. pontjának módosítása

***A telekhatárral kapcsolatos ügyintézés folyamatban van.***

**111/2021. (IX.30.)** Kiemelt fejlesztési területek kijelölése és javaslat Csongrád Város Településszerkezeti Tervének és Csongrád Város Helyi Építési Szabályzatáról és Szabályozási Terve jóváhagyásáról szóló (HÉSZ) 25/2005. (VIII. 29.) Ökt. rendelet módosítására

***Az ügyintézés folyamatban van.***

**112/2021. (IX.30.)** Illegális hulladéklerakók kamerával történő megfigyelése

***A határozatban foglaltak teljesítésre kerültek.***

**113/2021. (X.6.)** Napirend elfogadása ***intézkedést nem igényel***

**114/2021. (X. 6.)** Tájékoztatás a Csongrád Városi Vízilabda Sportegyesület által lefolytatott közbeszerzési eljárásban beérkezett ajánlatokról.

***A testületi döntést követően a közbeszerzési eljárásban az eljárás eredményéről szóló összegezés az EKR rendszerben feladásra került, az eljárás nyertese: Homlok Építő Zártkörűen Működő Részvénytársaság, Magyarország 9561 Nagysimonyi, Arany János u. 25.***

***A szerződéskötési moratórium 2021.10.18. napján járt le, az Egyesület 2021.10.19-én aláírta a vállalkozóval a Vállalkozási szerződést, melynek hatályba lépésére akkor kerül sor, amikor a Szövetség a programmódosítást jóváhagyja. Eddigi információ a programmódosításról annyi, hogy az elbírálás kapcsán műszaki szakértő kirendelésre került, aki 2021.10.18-án az egyesületnek hiánypótlást küldött.***

**115/2021. (X.6.)** Napirend elfogadása ***Intézkedést nem igényel***

**116/2021. (X.6.)** Teleki László Alapítvány által koordinált Népi Építészeti Programban való részvételre, önerő biztosítása

***A pályázat benyújtása 2021. október 21-én megtörtént.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2021. szeptember 30-ai*** *(rendes),* ***október 6-ai*** *(rendkívüli) és* ***október 19-ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2021. október 21.

Bedő Tamás

polgármester